Kiss Symphony: Alive IV

Kiss Symphony: Alive IV Kissen 2003ko Melbourne Symphony Orchestrarekin (MSO) eman zuten kontzertuaren zuzeneko album bat da. Abestien konponketak David Campbellek egin zituen, baita MSO zuzendu ere. Taldearen laugarren diska da Alive seriearen barruan, eta Kiss Recordsekin eta Sanctuary Recordsekin lehenengo argitarapena. Albumean hiru taldekide original parte hartzen dute (Peter Criss, Paul Stanley, eta Gene Simmons). Ace Frehleyk berriro taldea utzi zuen eta kontzertu honetan lehenengo aldiz agertzen da ordezko musikari bat, Tommy Thayer, Ace Frehleyren "Spaceman" pertsonaia moduan jantzita.

2000 urtean, Kiss Alive IV originala kaleratzeko egon zen (taldekide originalak bilduta zeudelarik) baina, diskografika arazo eta politikak zirela eta, ezin izan zuten argitaratu. Diskaren portada ezagutzera eman eta "Rock and Roll All Nite" (Alive IV diskatik) Kiss Box Setean sartuta zegoelarik, albuma alde batera utzi zuten. Gero, taldeak Universal/Island diskografikatik Sanctuary Musicera aldatu zen eta Alive IV - Kiss Symphony plazaratu zuten. Hala ere, Alive IV originala azkenean argitaratu zen 2006an taldeak Alive disken bilduma atera zuenean, Kiss Alive! 1975-2000 izenarekin. Diska ez da Alive IV deitzen, ALIVE: The Millennium Concert baizik.

Kontzertu honetan Kissekin batera jo zuten Melbourne Symphony Orchestrako partaideek Kisseko taldekideen makillajea eraman zuten. Era berean, traje dotoreak jantzi zituzten.

Amerikako Estatu Batuetan 10.000 kopiako binilozko edizio limitatua argitaratu zen.

Album honetako Rock and Roll All Nite, God of Thunder eta Lick it Up kantuak Tony Hawks Undergroundeko soundtrackean agertzen dira.

Abestiak 
Aurreko Alive argitalpenetan ez bezala, album honetako abestiak jo ziren ordenean agertzen dira, kontzertua hiru ataletan banatuta dagoelarik. Lehenengo atalean (Act One), Kisseko taldekideek 6 abesti jo zituzten beraiek bakarrik. Bigarrenean (Act Two), Kissek 5 abestiko set akustiko bat jo zuen Melbourne Symphony Ensemblerekin. Hirugarrenean (Act Three), luzeena dena, taldeak 60 partaideko orkestra osoarekin jo zuen.

Kantu zerrenda 
Abesti guztiak Melbourneko, Australia, Etihad Stadiumean (hasieran Telstra Dome izenekoa) grabatu ziren 2003ko otsailaren 28an.

2 Diskako Edizioa

1. Diska

2. Diska

Diska Bakarreko Edizioa

Langileak 
 Paul Stanley - gitarra erritmikoa, ahots nagusia; gitarra akustikoa
 Gene Simmons - baxua, ahots nagusia; baxu akustikoa
 Tommy Thayer - gitarra nagusia, koruak; gitarra akustikoa
 Peter Criss - bateria, ahotsa

eta

 Melbourne Symphony Orchestra
 Mark Opitz-Ekoizlea
 Tony Wall-Ingeniaria

Zerrendak 
Albuma - ARIA (Australia)

Albuma - Billboard 200 (United States)

Salmentak 
CRIA certification (Canada)

Erreferentziak

Kanpo Loturak 
 Kiss FAQ - Kiss Symphony: Alive IV
 Kiss FAQ - Kiss Symphony: Alive IV (Single-Disc Edition)

Kanpo estekak 

Kiss musika taldearen zuzeneko albumak
2003ko musika diskoak